DEĊIŻJONI TAL-KUNSILL
tat-18 ta' Frar 2008
dwar l-iffirmar ta' Protokoll mal-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa waħda, u l-eks-Repubblika Jugoslava tal-Maċedonja, min-naħa l-oħra, sabiex tibda titqies l-adeżjoni tar-Repubblika tal-Bulgarija u dik tar-Rumanija fl-Unjoni Ewropea
(2008/273/KE)
Il-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 310 flimkien mat-tieni sentenza ta' l-Artikolu 300 (2), l-ewwel subparagrafu tiegħu,
Wara li kkunsidra l-Att ta' Adeżjoni tal-Bulgarija u r-Rumanija, u b'mod partikolari l-Artikolu 6(2) tiegħu,
Wara li kkunsidra l-proposta mill-Kummissjoni,
Billi:
(1)
Fit-23 ta' Ottubru 2006 il-Kunsill awtorizza lill-Kummissjoni tiftaħ negozjati, f'isem il-Komunità u l-Istati Membri tagħha, ma' l-eks-Repubblika Jugoslava tal-Maċedonja sabiex tikkonkludi Protokoll mal-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa, u l-eks-Repubblika Jugoslava tal-Maċedonja, min-naħa l-oħra, sabiex tibda titqies l-adeżjoni tar-Repubblika tal-Bulgarija u dik tar-Rumanija fl-Unjoni Ewropea.
(2)
Dawn in-negozjati ġew konklużi u, soġġett għall-konklużjoni possibbli tiegħu f'data aktar 'il quddiem, il-Protokoll għandu jiġi ffirmat f'isem il-Komunità Ewropea u l-Istati Membri tagħha,
IDDEĊIEDA KIF ĠEJ:
Artikolu Uniku
Il-President tal-Kunsill hu b'dan awtorizzat li jaħtar il-persuna/i li jkollha/jkollhom is-setgħa li tiffirma/jiffirmaw, f'isem il-Komunità u l-Istati Membri tagħha, il-Protokoll għall-Ftehim ta' Stabilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u l-eks-Repubblika Jugoslava tal-Maċedonja min-naħa l-oħra, biex titqies l-adeżjoni tar-Repubblika tal-Bulgarija u dik tar-Rumanija fl-Unjoni Ewropea, bil-possibbiltà li jkun konkluż f' data ulterjuri.
It-test ta' dan il-Protokoll huwa mehmuż ma' din id-Deċiżjoni.
Magħmul fi Brussell, 18 ta' Frar 2008.